b'\n_START_ARTICLE_\nI gudindens h\xc3\xa5nd\n_START_PARAGRAPH_\nI gudindens h\xc3\xa5nd er den anden bog i serien "L\xc3\xb8vindens sang" af Tamora Pierce. ligesom den f\xc3\xb8rste bog "Alanna" f\xc3\xb8lger vi pigen Alanna der forkl\xc3\xa6dt som dreng er g\xc3\xa5et i l\xc3\xa6re som ridder p\xc3\xa5 slottet i Tortall. Hvor 1. bog i langt h\xc3\xb8jere grad handlede om Alannas kamp for at blive accepteret blandt de andre drenge p\xc3\xa5 slottet, handler anden del i langt h\xc3\xb8jere grad om at Alanna skal l\xc3\xa6re at acceptere sig selv for det hun er, nemlig kvinde. Et faktum hun ellers har brugt \xc3\xa5r p\xc3\xa5 at skjule og fortr\xc3\xa6nge._NEWLINE_Bogen starter med et m\xc3\xb8de mellem Allana og modergudinden selv, som ved denne lejlighed giver hende to ting. Den ene er en gl\xc3\xb8desten, som senere vil vise sig at komme til stor nytte, idet den kan afsl\xc3\xb8re n\xc3\xa5r der er magi i n\xc3\xa6rheden, samt en kat, som bliver Alannas fortrolige og beskytter._NEWLINE_K\xc3\xa6rlighed spiller en klart st\xc3\xb8rre rolle i denne bog, selvom der dog bliver lagt op til det i f\xc3\xb8rste bog. Alanna finder sig selv splittet mellem den lidt \xc3\xa6ldre, altid \xc3\xa6rlige tyvekonge, Gergi (p\xc3\xa5 engelsk George) og prins Jonathan.'